
· Veščine in vedenje izvajalca: odprtost, komunikativnost
Voditelji, koordinatorji, strokovni delavci in starejši prostovoljci morajo podpirati prakso medgeneracijskega sodelovanja in biti odprti za inovativno učenje. Poleg tega je zaželeno, da so prilagodljivi, igrivi in so pri delu brez predsodkov. 
Mediatorji, kot so strokovni delavci s področja vzgoje in izobraževanja ali socialnega varstva, starejši prostovoljci in starši morajo biti most in (jezikovni) posrednik med generacijami. 
· Načrtovanje
Dobro načrtovanje in priprava sta zelo pomembna. Pri tem je pomemben razmislek o odnosih med različnimi generacijami kot tudi logistična izvedba dejavnosti, kot so urniki, programi in gradiva. Z vsemi udeleženci različnih starosti se moramo tudi pogovoriti o tem, kaj pričakujejo drug od drugega, po izvedbi pa jih povprašamo o izkušnji in učenju.
· Sodelovanje 
V sodelovanju z različnimi organizacijami in posamezniki lahko pridobimo znanje o učnih potrebah različnih starostnih skupin in o profesionalni praksi. Pomembno je, da pripoznamo veščine, kompetence in znanje, ki so si jih  izvajalci in starejši prostovoljci pridobili v profesionalnem in zasebnem življenju, in jih vpletemo tudi v medgeneracijske dejavnosti. Izkušnje namreč kažejo, da udeleženci predvsem cenijo možnost izmenjave informacij in da se največ naučijo iz izkušenj drug drugega.
· Evalvacija
Pomembno je, da dejavnosti medgeneracijskega učenja tudi evalviramo. Da raziščemo, v kakšni meri smo izpolnili zadane namene in cilje ter v ta proces vključimo tako otroke kot starejše. 
· Promocija sodelovanja tako moških kot žensk
Ni nujno, da v dejavnosti medgeneracijskega učenja vključujemo izvajalce in udeležence obeh spolov, vendar je pomembno, da se zavedamo, da otroci pridobijo z vključenostjo tako moških kot ženskih figur v njihovih življenjih, kar se nanaša na njihove stare starše kot tudi na socialne stare starše. 
Treba je razmisliti o tem, kakšne so ovire pri vključevanju starejših moških prostovoljcev. 
